ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
مصنوعی ذہانت، ہندوستان کی ڈیجیٹل معیشت کے لئے درکارزمین فراہم کرےگی ،حکمرانی کوچاق و چوبند اور مزید اعداد و شمار کی پابند بنائے گی:وزیر مملکت راجیو چندرسیکھر
ہندوستان کی توجہ نمو کی کسوٹی پر کھرے اترنے والے فریم ورک کی فراہمی اور اخلاقی نیز محفوظ استعمال کے لیے تحفظات کی بنیاد فراہم کرتے ہوئے ابھرتی ہوئی ٹیکنالوجیز پر مبنی اختراع پر مرتکز ہے
بھارتی مصنوعی ذہانت، ملک کو مصنوعی ذہانت کے شعبے میں سرکردہ اور صف اول کےممالک میں شامل کرنے میں مددگار ثابت ہوگی
الیکٹرانکس اور اطلاعاتی ٹیکنالوجی اور ہنر مندی کے فروغ اورصنعت کاری کے مرکزی وزیر مملکت جناب راجیو چندرسیکھر نے کہا ہے کہ حکومت مصنوعی ذہانت اور اے آئی کی مددسے طریقہ کار تیار کرنے کے لیے پرعزم ہے جس سے ہندوستان کو فائدہ پہنچے گا اور ساتھ ہی اس کے لوگوں کی زندگیوں میں تبدیلی آئے گی۔
وزیر موصوف نے آج بنگلورو میں بزنس اسٹینڈرڈ کے زیر اہتمام ٹیکنالوجی راؤنڈ ٹیبل سے خطاب کرتے ہوئے کہا، ’’مصنوعی ذہانت یعنی اے آئی ہندوستان کی ڈیجیٹل معیشت کے لئے درکارزمین فراہم کرےگی ،حکمرانی کوچاق و چوبند اور مزید اعداد و شمار کی پابند بنائے گی ‘‘۔اس تقریب کا موضوع تھا ’’اے آئی اورکاروبار: مواقع اور چیلنجزکو صحیح سمت عطا کرنا‘‘۔
یہ بتاتے ہوئے کہ ملک کے اےآئی پروگرام کا وسیع وژن ،اے آئی کے میدان میں ایک سرکردہ ممالک کے طور پر ہندوستان کی پوزیشن کو محفوظ بنانا ہے، جناب راجیو چندرسیکھر نے کہا کہ اس سلسلے میں، حکومت تعلیمی اداروں، اسٹارٹ اپس اور صنعت کے متعلق افراد کے ساتھ مل کر کام کر رہی ہے تاکہ جدید ترین طریقہ کار کو فروغ دیا جا سکےاورمختلف شعبوں جیسے زراعت، صحت اور پائیدار شہروں میں بڑے پیمانے پر مسائل کے حل کے طریقہ کار تلاش کئے جاسکیں اور اس طرح ایک موثر اے آئی ماحولیاتی نظام کو رفتار عطا کی جاسکے۔
انہوں نے کہا کہ انڈیا اے آئی ،ٹیکنالوجی کمپنیوں کے ساتھ ساجھیداری میں اےآئی کمپیوٹ، جی پی یو کے بنیادی ڈھانچے کو نمایاں طور پر وسعت دے گا اور یہ کہ ہندوستان کی توجہ نمو کی کسوٹی پر کھرے اترنے والے فریم ورک کی فراہمی اور اخلاقی نیز محفوظ استعمال کے لیے تحفظات کی بنیاد فراہم کرتے ہوئے ابھرتی ہوئی ٹیکنالوجیز پر مبنی اختراع پر مرتکز ہے۔انہوں نے مزید کہا’’انڈیا اے آئی پروگرام کے مقاصد میں سے ایک ہندوستان اور دنیا بھر کے لئے ذمہ دار اور اقدار پر مبنی اے آئی کا نمونہ بنانا ہے ۔
جناب راجیو چندرسیکھر نے کہا کہ ’’ٹیکنالوجی تیار کرنے اوراسے ترقی دینے کے علاوہ، وزیر اعظم نے ہندوستان کو انڈیا اے آئی کے تحت اےآئی کے لیے عالمی پیمانے پر صلاحیت کا ایک مرکز بنانے پر بھی زور دیا ہے۔ پیشہ ور افراد کوابھرتی ہوئی ٹیکنالوجیوں میں مہارت حاصل کرنے اور انہیں دوبارہ ہنر مند بنانے کی کوششیں عمل میں لائی جا رہی ہیں اور نوجوان ہندوستانیوں کو صنعت کے لیے ضروری صلاحیتوں کے لئے تیار اور مستقبل کے تقاضوں کے لیے تیار ہنر سے بھی آراستہ کیا جا رہا ہے۔
اس گول میز کانفرنس یعنی راؤنڈ ٹیبل میں اطلاعاتی ٹیکنالوجی - آئی ٹی اورمصنوعی ذہانت - اے آئی شعبوں کی متعدد سرکردہ شخصیات جمع ہوئیں ، جنہوں نے بعد میں پینل مباحثہ میں حصہ لیا۔
ریلوے کی وزارت
ریل کے بنیادی ڈھانچے کی وسعت اور قبائلی اکثریتی علاقوں میں ریل رابطے کو فروغ دینے کے لیے‘‘جنجاتیہ گورو کوریڈور’’ کی شروعات کی گئی ہے
پچھلے تین سالوں کے دوران اوڈیشہ میں مکمل/جزوی طور پر 32 سروے  مکمل ہو چکے ہیں جن کی کل لمبائی 1,467 کلومیٹر ہے۔
ریلوے، مواصلات اور الیکٹرانک اور انفارمیشن ٹیکنالوجی کے مرکزی وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ ریلوے کے منصوبے زونل ریلوے کے حساب سے منظور کیے جاتے ہیں نہ کہ ریاست ، ضلع یا علاقے کے لحاظ سے کیونکہ ریلوے کے منصوبے ریاست/ضلع/علاقے کی حدود میں پھیل سکتے ہیں۔ ان علاقوں میں نئی ریلوے لائنوں کی منظوری جو ریلوے نیٹ ورک سے جڑے نہیں ہیں جن میں جنجاتیہ گورو کوریڈور بھی شامل ہے، ہندوستانی ریلوے کا ایک مسلسل اور جاری عمل ہے۔
قبائلی اکثریتی علاقوں میں ریل کے بنیادی ڈھانچے کی وسعت اور آنے والے سالوں میں ایسے خطوں میں ریل رابطے کو فروغ دینے کے لیے، مالی سال24 -2023 کے بجٹ میں 70,000 کروڑ روپے کی لاگت سے جنجاتیہ گورو کوریڈور کے نام سے نئی لائن کا کام شامل کیا گیا ہے جومطلوبہ حکومتی منظوریوں سے مشروط ہے۔ ‘‘جنجاتیہ گورو کاریڈور’’ کے تحت شناخت کیے گئے پروجیکٹوں کی تفصیلی پروجیکٹ رپورٹس  جن میں ریاست اڈیشہ میں مکمل/جزوی طور پر آنے والے پروجیکٹس شامل ہے کو لے لیا گیا ہے ۔ اس میں ریاستی حکومتوں، عوامی نمائندوں ، تنظیمیں/ریل استعمال کرنے والے/قبائلی لوگ وغیرہ سمیت مختلف متعلقین کے ساتھ مشاورت شامل ہے۔
ٹریفک کے تخمینے اور سماجی و اقتصادی فوائد سمیت مختلف پیرامیٹرز کو مضبوط کرنے کے بعد تفصیلی پروجیکٹ رپورٹ  میں سامنے آنے والے پیرامیٹرز کی بنیاد پر منصوبوں کا اندازہ لگایا جاتا ہے۔
گزشتہ تین سالوں یعنی مالی سال21-2020، مالی سال 22-2021، مالی سال 23-2022 اور موجودہ مالی سال 24-2023 کے دوران 32 سروے  جن کی کل لمبائی 1,467 کلومیٹر ہے جو اڈیشہ کی ریاست میں مکمل/جزوی طور پر آتے ہیں ، مکمل ہو چکے ہیں۔
نئی لائن پروجیکٹس جن میں ‘‘جنجاتیہ گورو کوریڈور’’شامل ہے، کے پروجیکٹوں کو معاوضے ، آخری چھورتک کنیکٹیویٹی، لاپتہ روابط اور متبادل راستوں، بھیڑ/سیچوریٹڈ لائنوں کو بڑھانا، سماجی و اقتصادی تحفظات وغیرہ کی بنیاد پر آگے بڑھایا جاتا ہے۔ جوجاری منصوبوں کو آگے بڑھانے ،فنڈز کی مجموعی دستیابی اور مسابقتی مطالبات پر منحصر ہے۔ منصوبوں کی منظوری ایک مسلسل اور جاری عمل ہے۔
۔۔۔۔۔۔۔۔۔۔۔
ش ح۔ ع ح۔ج ا
U-8155
(Visitor Counter : 53
قانون اور انصاف کی وزارت
ضلعی اور ماتحت عدلیہ کے لیے بنیادی ڈھانچہ جاتی سہولیات کی ترقی
ضلعی اور ماتحت عدلیہ کے لیے بنیادی ڈھانچہ جاتی سہولیات کی ترقی کی کوششوں کے ایک حصے کے طور پر محکمہ انصاف کے ضلعی اور ماتحت عدالتوں کے عدالتی ڈھانچے کے لیے مرکزی اسپانسرڈ اسکیم سی ایس ایس کے تحت ریسوبیل پارا، نارتھ گارو ہلز، میگھالیہ میں وکلاء اور مدعیان کی سہولت کے لیےایک جوڈیشیل کورٹ کمپلیکس تعمیر کیا گیا ہے۔
الیکٹرانکس اور اطلاعات تکنالوجی کی وزارت
تحفظ اوراعتماد کو اظہاررائے کی آزادی ور ذاتی رازداری کی قربان گاہ پر قربان نہیں کیاجاسکتا:وزیرمملکت راجیو چندرشیکھر
اظہار رائے کی آزادی کو جرم، غیر قانونی حرکات اور صارف کے نقصان کوچھپانے کے لئے استعمال نہیں کیا جا سکتا: وزیرمملکت راجیو چندرشیکھر
ڈیجیٹل انڈیا قانون ایک عصری قانون سازی ہوگی جو اس بات کو یقینی بنائے گی کہ ہندوستان میں انٹرنیٹ ہمارے ڈیجیٹل شہریوں کے لیے محفوظ اور قابل اعتماد ہے
بھارت اس بات کو یقینی بنانے کے لیے کہ انٹرنیٹ نہ صرف یہ کہ بالغوں کے لیے بلکہ بچوں کے لیے بھی محفوظ اورقابل بھروسہ ہے ، اپنا نصاب تیارکرے گا
ہنرمندی کے فروغ اورصنعتوں اور الیکٹرانکس آئی ٹی کے وزیرمملکت جناب راجیو چندر شیکھر نے آج کہا ہےکہ اظہاررائے کی آزادی کو جرم، غیر قانونی سرگرمیوں اور صارف کے نقصان کے لئے استعمال نہیں کیا جا سکتا، اور ا انھوں نے اس بات کااعادہ کیا کہ ثالثوں کو اپنے پلیٹ فارم پر موجود مواد کے لیے جوابدہ ہونا چاہیے۔
اس بات پر زور دیتے ہوئے کہ تحفظ اوراعتماد کو اظہاررائے کی آزادی ور ذاتی رازداری کی قربان گاہ پر قربان نہیں کیاجاسکتا ، جناب راجیو چندر شیکھر نے کہا، "کئی دہائیوں تک جس ماڈل کی پیروی کی گئی وہ یہ تھی کہ ثالث اپنے پلیٹ فارم پر موجود مواد کے بارے میں جوابدہ نہیں تھے، اورغیر قانونی مواد کو روکنے کے لیے نام ظاہر نہ کرنے کی حوصلہ افزائی کی گئی تھی۔ اس سے انٹرنیٹ پر بچوں کے جنسی استحصال اور دیگر غیر قانونی چیزوں کے پھیلاؤ کو روکنے میں مدد ملی ہے۔
وزیر موصوف نئی دہلی میں قومی انسانی حقوق کمیشن کے زیر اہتمام بچوں کے جنسی استحصال کے مواد  پر قومی کانفرنس کے اختتامی اجلاس سے خطاب کر رہے تھے۔
اس بات کاتذکرہ کرتے ہوئے کہ وزیر اعظم جناب نریندر مودی کی حکومت کے تحت طرز عمل میں تبدیلی آئی ہے، جناب راجیو چندر شیکھر نے کہا، ‘‘ایک ثالث، اگر وہ ہندوستان میں کاروبار کرنا چاہتا ہے، تو اب یہ اس کی ذمہ داری ہے کہ وہ اس قسم کے معاملے میں پوری تندہی سے کام کرے۔ اس میں موجود مواد کے بارے میں اور اگر کوئی ایسا مواد ہے جو غیر قانونی یا سی ایس اے ایم ہے، تو اسے عدالتی حکم کے پیش ہونے پر ہمیں پہلے موجد کے بارے میں مطلع کرنا ہوگا۔’’
یہ واضح کرتے ہوئے کہ حکومت اور ثالث کے درمیان کسی بھی طرح کے تعلقات مخالفانہ نہیں ہیں، انہوں نے کہا کہ یہ ان کے مشترکہ مفاد میں ہے کہ اس بات کو یقینی بنائے کہ انٹرنیٹ محفوظ ہے اور سی ایس اے ایم جیسے استحصالی مواد سے یہ قابل بھروسہ ہے۔
آن لائن گیمنگ کے معاملے میں سی ایس اے ایم کے مواد کا حوالہ دیتے ہوئے، وزیر نے کہا کہ ‘‘ہزاروں گیمز ایسے ہیں جو سی ایس اے ایم کے گیمیفائیڈ ہیں - ہم آئی ٹی ایکٹ کے تحت خبروں کے قوانین کو نافذ کرنے کے عمل میں ہیں جو ان گیمز کو بہت مشکل بنائے گا ، جس سے سی ایس اے ایم بھارتی انٹرنیٹ پر دستیاب ہوگا۔’’
انہوں نے آنے والے ڈیجیٹل انڈیا ایکٹ کے بارے میں بھی بات کی، جس کے بارے میں انہوں نے کہا کہ یہ ایک عصری قانون سازی ہوگی، جس سے ہر اس چیز سے نمٹا جائے گا جس سے اس بات کو یقینی بنایا جا سکے کہ ہندوستان میں انٹرنیٹ ہمارے ڈیجیٹل شہریوں کے لیے محفوظ اور قابل بھروسہ ہے۔
جناب راجیو چندر شیکھر نے زور دے کر کہاکہ بھارت،‘‘ اس بات کو یقینی بنانے کے لیے اپنا طریقہ کار وضع کرے گا کہ انٹرنیٹ نہ صرف بالغوں کے لیے بلکہ بچوں کے لیے بھی محفوظ اور قابل بھروسہ ہو۔
این ایچ آرسی کے چیئرپرسن جسٹس  ارون مشرا، ممبران ڈاکٹر دنیشور منوہر مولے اور جناب راجیو جین، اور سکریٹری جنرل جناب ڈی کے سنگھ اس موقع پر موجود دیگر معززماہرین شخصیات میں شامل تھے۔
سٹرک ٹرانسپورٹ اور شاہراہوں کی وزارت
پی ایم گتی شکتی این ایم پی کے تحت پروجیکٹوں کا جائزہ
روڈ ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک سوال کے تحریری جواب میں درج ذیل معلومات فراہم کیں۔
وزارت بنیادی طور پر قومی شاہراہوں کی تعمیر اور رکھ رکھاؤ کے لیے ذمہ دار ہے۔ پی ایم گتی شکتی قومی ماسٹر پلان  پورٹل سے فائدہ اٹھاتے ہوئے، 668808 کروڑ روپے کی مجموعی عارضی لاگت کے لیے، تقریباً 13858 کلومیٹر، بشمول ریاست اوڈیشہ میں پھیلے 61 قومی شاہراہوں/روڈ پروجیکٹوں/گلیاروں کی جانچ کی گئی اور کامرس اور صنعت کی وزارت کی سربراہی میں پی ایم گتی شکتی این ایم پی کے نیٹ ورک پلاننگ گروپ  کے اندر صلاح و مشورہ کیا گیا۔
تفصیلی پروجیکٹ رپورٹ  ماڈیول ٹول، جسے وزارت نے بھاسکراچاریہ نیشنل انسٹی ٹیوٹ فار اسپیس ایپلی کیشنز اینڈ جیو انفارمیٹکس  کے ساتھ مل کر متحرک جغرافیائی معلومات کے نظام  والے پلیٹ پر مبنی پی ایم گتی شکتی این ایم پی پورٹل میں دستیاب فیچرز کے ساتھ تیار کیا ہے، ماحولیاتی اثرات کو کم کرنے، کلیئرنس کے تقاضوں اور پروجیکٹ کی تیز رفتار اور زیادہ مؤثر طریقے سے تیاری میں، موجودہ طبعی/جغرافیائی خصوصیات سے متعلق معلومات کو مدنظر رکھتے ہوئے قومی شاہراہوں سے متعلق پروجیکٹ کی ترتیب اور پروجیکٹوں کی منصوبہ بندی کو بہتر بنانے کے لیے مددگار ہے۔ توقع کی جاتی ہے کہ اس سے پروجیکٹ کے نفاذ کے مراحل کے دوران پروجیکٹ کی خصوصیات میں درمیانی وقفے کی تصحیح/نظرثانی کی ضرورت کو ختم کرکے پروجیکٹوں کے تیزی سے نفاذ میں بڑی مدد ملے گی۔
ہنر مندی کے فروغ اور صنعت کاری کی وزارت
نقل مکانی کرنے والے مزدوروں کی ہنرمندی کی پیمائش
نئی دہلی ، 8دسمبر :فروغ ہنرمندی و صنعت سازی کے وزیرمملکت جناب راجیو چندرشکھر نے آج راجیہ سبھا میں بتایاکہ فروغ ہنرمندی و صنعت سازی کی وزارت نے اپنی فلیگ شپ اسکیم پردھان منتری کوشل وکاس یوجنا  کے تحت کووڈ -19سے متاثرہ شرمکوں  کی تربیت کے لئے ایک خصوصی پروگرام بنایاہے ۔
اس خصوصی پروگرام کے تحت واپس لوٹ کر آنے والے مہاجرمزدوروں کی نشاندہی اور روزی روزگارکے متعلق ان کی ہنرمندی کی پیمائش ضلع انتظامیہ کی مدد سے کی گئی ۔ پی ایم کے وی وائی کے تحت نقل مکانی کرنے والے مزدوروں کی ٹریننگ کے لئے اس خصوصی پروگرام کا انعقاد آسام ، بہار ، مدھیہ پردیش ، اڈیشہ ، راجستھان اور اترپردیش جیسی چھ ریاستوں کے 116اضلاع میں کیاگیا ، جن کا انتخاب دیہی ترقیات کی وزارت کے تحت غریب کلیان روزگارابھیان  کے تحت کیاگیاتھا۔ پی ایم کے وی وائی کے تحت دی جانے والی ٹریننگ کے دواجزاء ہیں جن کے نام قلیل مدت ٹریننگ اور ری کوگنیزن آف پرائر لرننگ  ہیں ۔ 21نومبر ، 2021تک 1.24لاکھ مہاجر مزدوروں کو ٹریننگ /اورینٹیشن دی گئی ہے ۔
پی ایم کے وی وائی کے خصوصی پروگرام کے تحت جو فروغ ہنرمندی ٹریننگ دی گئی وہ روزگارکے لئے مزدوروں کی مانگ /توقعات پر مبنی تھی ۔
تعاون کی وزارت
سہارا کریڈٹ کوآپریٹو سوسائٹی لمیٹڈ، لکھنؤ، اتر پردیش؛ سہاراین یونیورسل ملٹی پرپز سوسائٹی لمیٹڈ، بھوپال، مدھیہ پردیش؛ اور ہمارا انڈیا کریڈٹ کوآپریٹو سوسائٹی لمیٹڈ، کولکتہ، مغربی بنگال؛پر عوام سے کوئی بھی رقم جمع کرنے پر پابندی عائد
تمام متعلقہ افراد کو مطلع کیا جاتا ہے کہ معزز دہلی ہائی کورٹ کے حکم کے مطابق مورخہ22 مارچ 2022  2021/ 669،  2021/670 اور  2021/817 نے سہارا کریڈٹ کوآپریٹو سوسائٹی لمیٹڈ، لکھنؤ، اتر پردیش؛ سہاراین یونیورسل ملٹی پرپز سوسائٹی لمیٹڈ، بھوپال، مدھیہ پردیش؛ اور ہمارا انڈیا کریڈٹ کوآپریٹو سوسائٹی لمیٹڈ، کولکتہ، مغربی بنگال؛ کو ۔ عوام سےکسی بھی قسم کے ڈپازٹ جمع کرنے سے روک دیا گیا ہے ۔
وزارت دفاع
ایم ایس ایم ایزکے فروغ کی اسکیم
نئی دہلی ،17مارچ ،2021، رکشا راجیہ منتری جناب شری پدنایک نے آج لوک سبھا میں جناب پرویش صاحب سنگھ ورما کی طرف سے پوچھے گئے سوال کے جواب میں یہ تحریری اطلاع دی۔
دفاعی پیداوار کے شعبے میں بہت چھوٹی، چھوٹی اور درمیانیہ درجے کی صنعتوں  کے فروغ کے لیے جواقدامات کئے ہیں ان میں کچھ اس طرح ہیں:-
- ایکسیپٹنس آف نیسیسٹی  کے کیس جن کی لاگت 100 کروڑ روپئے ہے ایم ایس ایم ایز کے لیے ریزرو ہیں بشرطیکہ کم از کم دو یا اس سے زیادہ ایم ایس ایم ایز اس زمرے میں شرکت کی مجاز ہوں۔
- دفاعی پیداوار کا محکمہ  ملک کے مختلف حصوں میں باقاعدگی کے ساتھ رسائی کے پروگرام چلاتا ہے جس کا مقصد صنعتی ایسوسی ایشنوں، صنعت خاص طور پر ایم ایس ایم ایز اور ماہرین تعلیم سے رابطہ قائم کرنا ہوتا ہے۔ تاکہ امکانی برآمداتی مواقع کے بارےمیں آگاہی پھیلائی جاسکے۔
- ایم ایس ایم ایز کو فروغ دینے کے لیے دفاع کے محکمےمیں ایک اسکیم کو منظوری دی گئی ہے اس ا سکیم کے تحت پورے ملک کے ٹیئرIIاور ٹیئر III شہروں میں اجتماعات اور سیمینار منعقد کئے جاتے ہیں جہاں صنعتی اور ایم ایس ایم ای کی موجودگی زیادہ ہو۔ یہ کام ڈی ڈی پی کی مدد سے انجام دیا جاتا ہے۔
- دفاع کے سلسلے میں ایک اختراعی ایکوسسٹم جس کا نام ہے انوویشنز فار ڈیفنس ایکسیلنس  اپریل 2018 میں شروع کیا گیا تھا۔ ا س کا مقصد ایم ایس ایم ایز، اسٹارٹ اپس، انفرادی اختراع کاروں، آر اینڈ ڈی اداروں اور ماہرین تعلیم سمیت صنعتوں کو شامل کرکے دفاع اور ایرواسپیس کے شعبےمیں اختراع اور ٹیکنالوجی کی ترقی کو فروغ دینےکے لیے ایک ایکوسسٹم تشکیل دیا جائے۔
- ایم ایس ایم ایز کی وزارت مختلف اسکیموں اور پروگراموں پر عمل کرتی ہے جن کا مقصد پورے ملک میں دفاعی شعبے کی ایم ایس ایم ایزسمیت تمام ایم ایس ایم ایز کو فروغ دینا اور ان کو ترقی دینا ہے۔ ان میں وزیر اعظم کا ایمپلائمنٹ جنریشن پروگرام ، اسکیم آف فنڈ فار ری جنریشن آف ٹریڈیشنل انڈسٹریز ، اے اسکیم فار پروموشن آف انوویشن، رورل انڈسٹریز اینڈ انٹرپرنیورشپ، اور دیگر بہت سی اسکیمیں وغیرہ۔
ایم ایس ایم ایز کی طرف سے فراہم کردہ اطلاعات کے مطابق دفاعی محکمے / سی پی ایس ایز کی طرف سے دفاعی سیکٹر میں ایم ایس ایز کی لاگت کے تعلق سے جوسامان خریدا گیا ہے اس کی پچھلے دو برسوں موجودہ برس کی تفصیل اس طرح ہے۔
|
|
مالی سال
|
|
کل خریداری لاگت (کروڑ روپئے میں
|
|
2018-19
|
|
12112.03
|
|
2019-20
|
|
9090.618
|
|
11 مارچ 2021 تک
|
|
9293.812
ایم ایس ایم ایز کے لیے کمپنیوں کے ترقیاتی پروگرام اور ویبینار منعقد کئے جارہے ہیں البتہ کووڈ-19 وبائی بیماری کی وجہ سے بہت سے ویبیناروں میں جسمانی طور پر حاضری محدود تعداد میں ہوتی ہے۔
شمال مشرقی ریاستوں کی ترقی کی وزارت
نارتھ ایسٹ ناری شکتی سماجی ترقی کی جانب ایک قدم:الکوہل اور افیم پر پابندی-شمال مشرقی ریاستوں کی ترقی کی وزارت کے نارتھ ایسٹرن کونسل کے زیرانتظام ایک رجسٹرڈ سوسائٹی این ای آر سی آر ایم ایس کی ایک پہل
نئی دہلی:24 فروری،2022۔پرانا ٹوپی گاؤں تیراپ ضلع، اروناچل پردیش میں نوکٹے قبائل سے آباد ہے اور اس میں 120 گھرانے ہیں۔ یہ گاؤں کھونسہ اور لونگڈنگ اضلاع کو ملانے والی شاہراہ پر واقع ہے۔ اس سے پہلے گاؤں میں روایتی عقیدے کی وجہ سے خواتین کو عوامی جلسوں میں بولنے کی اجازت نہیں تھی۔جب ریاستی حکومت نے خواتین کے لیے پنچایت نشستوں کے ریزرویشن کے لیے ایک قانون پاس کیا تب انہوں نے انتخابی مہم چلائی لیکن جیتنے کے بعد انہیں کام کے لیے اپنے شوہروں کا باقاعدہ تعاون درکار ہے۔
اولڈ ٹوپی کے خواتین کے گروپس
2014 میں گاؤں میں نارتھ ایسٹرن ریجن کمیونٹی ریسورس مینجمنٹ سوسائٹی  کی مداخلت کے بعد گاؤں کی خواتین کو این اے آر ایم جی میٹنگ میں اپنے خیالات اور آراء کا اظہار کرنے کیلئے ترغیب دی گئی۔ گاؤں نے پانچ  کو منظم کیا اور تمام اراکین پر زور دیا گیا کہ وہ اس بارے میں سوچیں کہ آنے والی نسلوں کے لیے گاؤں کو کیسے بہتر بنایا جائے۔
اس سے پہلے گاؤں میں 80 فیصد لوگ شرابی اور افیم کے عادی تھے۔ گھریلو تشدد اور خاندانی جھگڑے ہر گھر میں عام بات تھی۔ این ای آر سی آر ایم ایس کی مداخلت کے نتیجے میں ایک اہم تبدیلی واقع ہوئی۔ خودامدادی گروپوں  کی تشکیل کی طرف خواتین کی توجہ دلائی گئی۔ پانچ ایس ایچ جی بنائے گئے تھے: موسم، رنگو، بیانگ، کھوہتے موتے، اور کاشک۔ایس ایچ جی نے ایک گروپ کے طور پر ملاقات کی اور شراب اور افیم کی فروخت پر پابندی لگانے کا فیصلہ کیا۔ اس کے نتیجے میں انہوں نے ایک قانون نافذ کیا جس کے مطابق جو بھی شراب اور افیم خریدتا یا بیچتا ہے اسے 5000روپے کی بھاری فیس ادا کرنی ہوگی۔ ڈھائی سال کے بعد گاؤں شراب اور افیم سے پاک ہے۔ گھریلو تشدد تقریباً ختم ہو چکا ہے اور مرد اپنے اپنے کاموں میں مصروف ہیں۔
گاؤں بورا اور کچھ تعلیم یافتہ بزرگ افراد جنہوں نے حکومت کے لیے کام کیا ہے اس تبدیلی میں خواتین کی مدد کر رہے ہیں۔ شروع میں مرد آبادی نے اسے قبول نہیں کیا تھا اور لڑائی اور جھگڑے ہوتے رہے لیکن مضبوط حامیوں اور ان کے پیچھے اچھے رہنما اصولوں کے ساتھ اس نے گاؤں بھر میں سماجی ترقی کی۔
-----------------------
ش ح۔م ع۔ ع ن
U NO: 1962
(Visitor Counter : 115
زراعت اور کاشتکاروں کی فلاح و بہبود کی وزارت
بنگلورو، کرناٹک میں زراعت اور باغبانی کے ریاستی وزراء کی دو روزہ قومی کانفرنس منعقد کی جائے گی
جناب نریندر سنگھ تومر زرعی – پیداوارمارکیٹنگ میں نئی سطح کے انقلاب کے لیے ’’ای۔نام کے تحت پلیٹ فارموں کے پلیٹ فارم ‘‘ کا آغاز کریں گے
آزادی کا امرت مہوتسو منانے کے لیے زراعت اور کاشتکاروں کی فلاح و بہبود کا محکمہ، زراعت اور کاشتکاروں کی فلاح و بہبود کی وزارت، حکومت ہند کے تحت، جناب نریندر سنگھ تومر، زراعت اور کاشتکاروں کی فلاح و بہبود کے مرکزی وزیر؛ محترمہ شوبھا کرندلاجے اور جناب کیلاش چودھری، زراعت اور کاشتکاروں کی فلاح و بہبود کے وزرائے مملکت؛ اور زراعت اور باغبانی کے ریاستی وزراء کی موجودگی میں زراعت اور باغبانی کے ریاستی وزراء کی دو روزہ قومی کانفرنس ، مؤرخہ 14۔15 جولائی 2022 کو بنگلورو، کرناٹک میں منعقد کر رہا ہے۔
کانفرنس کے دوران 9 موضوعات یعنی، ڈجیٹل زراعت، پردھان منتری فصل بیمہ یوجنا، قدرتی طریقہ کاشت، ایف پی او، ای۔نام، پردھان منتری کسان سمان ندھی، قومی خوراک سلامتی مشن، زرعی بنیادی ڈھانچہ فنڈ، آئی سی اے آر کی نئی تکنالوجی، پر توجہ مرکوز کرتے ہوئے تکنیکی سیشنوں کا اہتمام کیا جائے گا۔ کانفرنس کے دوران ملک بھر کی مختلف ریاستوں میں زراعت اور اس سے متعلق شعبے میں اپنائے گئے بہترین طور طریقوں پر ایک علیحدہ سیشن کو تکنیکی سیشن کے ساتھ جوڑا جائے گا۔ زراعت اور کاشتکاروں کی فلاح وبہبود کے مرکزی وزیر کے ذریعہ اس کانفرنس کی سب سے اہم چیزوں میں سے ایک، پلیٹ فارموں کے ای-نام پلیٹ فارم کا آغاز کیا جائے گا ، تاکہ کاشتکاروں کو زرعی پیداوارکی بہتر قیمت حاصل کرنے کے لیے زرعی پیداوار کی تجارت اور مارکیٹنگ کو فروغ دیا جا سکے۔
حکومت ہند نے زرعی پیداوار مارکیٹنگ میں نئی سطح کا انقلاب برپا کرنے کے لیے ’’ای-نام کے تحت پلیٹ فارموں کے پلیٹ فارم ‘‘ کے توسط سے تمام حصہ داروں کی شراکت داری کے لیے ایک نئی پہل قدمی کی ہے جس سے بھارتی کاشتکاروں کو ان کی ریاست کی سرحدوں سے باہر اپنی پیداوار فروخت کرنے کی سہولت حاصل ہوگی۔ اس سے کئی بازاروں، خریداروں، سہولت فراہم کاروں تک کاشتکاروں کی ڈجیٹل طور پر رسائی میں اضافہ ہوگا ، اور کاشتکاروں کو زرعی پیداوار کی بہتر قیمتوں کی وصولی کے لیے قیمتوں کی دریافت کے طریقہ کار کو بہتر بنانے کے ارادے سے تجارتی لین دین میں شفافیت لانے میں بھی مدد ملے گی۔پلیٹ فارموں کے پلیٹ فارم کے طور پر ای-نام ایک ماہر اور اثرانگیز ’’ایک ملک ایک بازار‘‘ ایکونظام بنانے کا راستہ ہموار کرے گا۔
یہ کانفرنس ’آزادی کا امرت مہوتسو‘ کے 75 برسوں کی یاد میں منعقد کی جا رہی ہے، جو کہ آتم نربھارت کی تعمیر کی جانب ایک قدم ہے۔
وزیراعظم کا دفتر
وزیراعظم نے شطرنج کے معروف چمپئن میگنس کارلسن کے خلاف آر پرگنانندھا کی جیت پر مسرت کااظہار کیا
نئی دہلی:23 فروری،2022۔وزیراعظم جناب نریندر مودی نے آن لائن شطرنج ٹورنامنٹ میں معروف چمپئن میگنس کارلسن کے خلاف آر پرگنانندھا کی جیت پر مسرت کا اظہار کیا ہے۔
وزیراعظم نے ایک ٹویٹ میں کہا،
‘‘ہم سبھی صلاحیت مندنوجوان آر پرگنانندھا کی کامیابی پر خوشی منارہے ہیں۔ معروف چمپئن میگنس کارلسن کے خلاف جیت درج کرنے کی ان کی حصولیابی پر ہمیں فخر ہے۔ میں باصلاحیت پرگنانندھا کو ان کے مستقبل کی کوششوں کے لئے مبارکباد دیتا ہوں۔’’
-----------------------
ش ح۔م ع۔ ع ن
U NO: 1930
(
وزارت دفاع
چیف آف ڈیفنس اسٹاف نے 92 ویں ہندوستانی فضائیہ کے دن پر فضائی جنگجوؤں، سابق فوجیوں اور ان کے اہل خانہ کو مبارکباد پیش کی
چیف آف ڈیفنس اسٹاف جنرل انیل چوہان نے 08 اکتوبر 2023 کو 92 ویں انڈین ایئر فورسڈے کے موقع پر تمام فضائی جنگجوؤں، سابق فوجیوں اور ان کے اہل خانہ کو مبارکباد پیش کی ہے۔یہ اہم موقع تقریباً ایک صدی کی غیر متزلزل لگن اور آئی اے ایف کی قوم کے لیے بے مثال خدمات کی نشاندہی کرتا ہے۔ جب ہم اس سنگ میل کا جشن منا رہے ہیں، ہم ان بہادروں کو بھی خراج عقیدت پیش کرتے ہیں جنہوں نے قوم کی خدمت میں لازوال قربانیاں دیں ۔ ان کی ہمت، بہادری اور لگن ہندوستانیوں کی نسلوں کو متاثر کرتی رہتی ہیں۔
آئی اے ایف نے ملک کی طرف سے لڑی جانے والی تمام جنگوں میں اہم کردار ادا کیا ہے، تعزیری فضائی حملے کیے ہیں، تنازعات والے علاقوں سے ہندوستانی باشندوں کو نکالا ہے اور سرحدوں کے اندر اور اس سے باہر انسانی امداد اور قدرتی آفات سے راحت مشن کے ذریعہ امداد فراہم کی ہے۔ آئی اے ایف کی دوست ممالک کے ساتھ بین الاقوامی فضائی مشقوں میں باقاعدہ اور کامیاب مصروفیات کی بھرپور تاریخ ہے۔ اس نے عالمی فضائی افواج کے ساتھ مناسب طور پر باہمی تعاون کا مظاہرہ کیا ہے، اس طرح ہمارے قریبی پڑوس اور ہمارے وسیع ماحول میں بھی مؤثر طریقے سے کام کرنے کی اپنی صلاحیت کو معتبر طریقے سے قائم کیا ہے۔
ہندوستانی فضائیہ نے ’خود انحصار ہندوستان ‘ کے تحت دیسی دفاعی پیداوار کے ذریعہ صلاحیت کی ترقی کی حوصلہ افزائی کی ہے۔ الیکٹرانک وارفیئر، آئندہ کی جنگ لڑنے کے لیے خلائی اور سائبر کی صلاحیتوں کو بروئے کار لاتے ہوئے، مصنوعی ذہانت پر مبنی فیصلہ سازی کے آلات اور جدید ترین ٹیکنالوجی کو شامل کرنے والے نظام جیسے سوارم بغیر پائلٹ کے ہتھیاروں کے نظام کی شکل میں فورس ملٹی پلائرز کی صلاحیت میں اضافہ کے لیے ایک قابل تعریف کوشش کی گئی ہے۔ کامیاب مہر بابا ڈرون مقابلے کا آئی اے ایف کے ذریعے تصور کیا گیا۔
آئی اے ایف جدید کاری، اختراعات اور بین الاقوامی تعاون کے عزم کے ساتھ 21ویں صدی کے چیلنجوں کو قبول کرنے کے لیے تیار ہے۔ آئی اے ایف کے اس 92ویں دن پر، آئی اے ایف کے اعزاز میں ہم سب مل کر کھڑے ہوں اور ان مردوں اور عورتوں کے لیے اظہار تشکر کریں جو ہمارے آسمانوں کی حفاظت اور ہمارے مستقبل کو محفوظ بنانے کے لیے بلندی پر چڑھتے ہیں۔ یہ ہماری قوم کی طاقت اور عزم کی علامت بنی رہے گی۔ آئی اے ایف ہمیشہ شان کی نئی بلندیوں تک پہنچے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10526
(Visitor Counter : 25
کیمیکلز اور فرٹیلائزر کی وزارت
مرکزی وزیر جناب من سکھ منڈاویا نے نیشنل فرٹیلائزرس لمیٹڈ نانگل  پلانٹ کا دورہ کیا
نئی دہلی، 13/ستمبر 2020 ۔ کیمیا اور کیمیاوی کھادوں کے وزیر مملکت جناب من سکھ منڈاویا نے آج نیشنل فرٹیلائزرس لمیٹڈ – این ایف ایل نانگل پلانٹ کا دورہ کیا۔ انھوں نے کمپنی کی پیش رفت کا جائزہ لیا اور ملک کی کھاد سے متعلق ضرورتوں کی تکمیل کے لئے افسروں کے ذریعے کئے گئے اقدامات کا جائزہ لیا۔
دورے کے دوران جناب منڈاویا نے پروڈکشن سے متعلق کاموں میں گہری دلچسپی لی۔ وزیر موصوف نے کنٹرول رومس کے دورے کے دوران ملازمین کے ساتھ تبادلہ خیال کیا۔ کیمیا کے وزیر نے 40 سال پرانے نانگل پلانٹ کی پروڈکشن سے متعلق شاندار کارکردگی کی ستائش کی۔
جناب منڈاویا نے ایس ایف ایل نانگل یونٹ کے ریسرچ اینڈ ڈیولپمنٹ فارم کا بھی دورہ کیا، جہاں کسانوں کے لئے مٹی کی جانچ سے متعلق سہولتوں کو وسعت دینے کے علاوہ کمپنی کے ذریعے اعلیٰ معیار والے بیج تیار کئے جاتے ہیں۔ انھوں نے آر اینڈ ڈی فارم میں ترقی پسند کسانوں کے ایک گروپ کے ساتھ گہرائی کے ساتھ صلاح و مشورہ کیا اور کچھ کسانوں کے مابین مٹی صحت کارڈ بھی تقسیم کئے۔
جناب من سکھ منڈاویا نے اپنے دورے کو یادگار بنانے کے لئے اس اکائی میں ایک پودا بھی لگایا۔
جناب منڈاویا کے دورے کے دوران رسمی طور پر گارڈ آف آنر کے ساتھ ان کا گرم جوشی کے ساتھ خیرمقدم کیا گیا۔ چیئرمین اور مینیجنگ ڈائریکٹر جناب وی این دت، ڈائریکٹر  جناب نرلپ سنگھ رائے اور جی ایم انچارج نانگل اکائی جناب راکیش مارکن نے جناب منڈاویا کا خیرمقدم کیا۔
این ایف ایل نانگل اکائی مختلف قسم کی صنعتی مصنوعات جیسے سوڈیم نائٹریٹ، سوڈیم نائٹرائٹ، نائٹرک ایسڈ کے علاوہ سالانہ تقریباً 5 لاکھ میٹرک ٹن یوریا کی پیداوار کرتی ہے۔ نانگل پلانٹ ملک کے سب سے پرانے فرٹیلائزر پلانٹ میں سے ایک ہے۔
الیکٹرانکس اور اطلاعات تکنالوجی کی وزارت
الیکٹرانکس اور آئی ٹی کی وزارت نے بھارت کو دنیا میں سب سے بڑےمنسلک کردہ ممالک میں سے ایک بنانے کے لئے حکمت عملی پر مبنی ورک شاپ کا اہتمام کیا
ملک کے نہ کافی اور غیر احاطہ کئے گئے علاقوں میں انٹر نیٹ کی رسائی کو تیز کرنے کے لئے فی الحال روڑ میپ پر تبادلہ خیال کیا گیا
ورک شاپ کے دوران دیہی براڈ بینڈکنیکٹویٹی پروجیکٹ بھارت نیٹ کا جائزہ لیا گیا
الیکٹرانکس اور انفارمیشن ٹیکنالوجی کی وزارت  نے ایک ورک شاپ کا انعقاد کیا جس کا عنوان تھا ‘‘ کنیکٹنگ آل انڈینس ’’ تاکہ بھارت کو دنیا کے سب سے بڑے منسلک کردہ ممالک میں سے ایک بنایاجا سکے ۔ورک شاپ میں سرکاری اور پرائیویٹ شراکت داروں سمیت ملک کے سب سے بڑے انٹرنیٹ خدمات کی فراہمی کرنے والے جیو ، ایئر ٹیل ، ایم ای آ ئی ٹی وائی کے عہدیداران اور ٹیلی مواصلات کا محکمہ ،مواصلات کی وزارت کو مدعو کیا گیا تھا تاکہ نہ کافی اور غیراحاطہ کئے گئے گاؤں اور ملک کے قصبوں میں انٹر نیٹ کی رسائی کو تیز کرنے کے لئے ایک روڑ میپ پر تبادلہ خیال کیا جا سکے ۔
وزیر اعظم کے وژن کو دھیان میں رکھتے ہوئے ورک شاپ کے دوران دنیا کی سب سے طویل فائبر پر مبنی دیہی براڈ بینڈ کنیکٹویٹی پروجیکٹ بھارت نیٹ کا بھی جائزہ لیا گیا ۔ورک شاپ میں ترک کئے ہوئے جغرافیائی اور خطے /گاؤ ں کے فوری احاطہ کے لئے حکمت عملی پر غور کیا گیا ۔
ریاستی وزیر جناب راجیو چندر شیکھر نے ورک شاپ کی صدارت کی جنہوں نے محفوظ ، بھروسہ مند اور جواب دہ انٹرنیٹ کے ساتھ تمام ہندوستانیوں کو جوڑنے کے لئے موجودہ حکومت کے مقاصد پر روشنی ڈالی ۔ انہوں نے کہا کہ انٹر نیٹ کی طاقت اور بیک وقت ڈجیٹل معیشت اور ملازمت کی توسیع کے ساتھ ڈجیٹل انڈیا کے توسط سے تمام شہریوں کو با اختیار بنانے کا وزیر اعظم کا وژن ہے ۔
حکمت عملی پر مبنی اس ورک شاپ میں سرکاری اور پرائیویٹ شراکت داروں کے لئے ایک کھلا ہوا پلیٹ فارم مہیاکرایا گیا تاکہ وہ عالمی انٹر نیٹ کوریج کے حصول کے لئے اپنے خیالات کو مشترک کر سکیں ۔